C 395/7

Apstiprināšanas pieteikuma publikācija attiecībā uz produkta specifikācijas grozījumu, kas nav maznozīmīgs, saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2020/C 395/06)

Šī publikācija dod tiesības trīs mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA / AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

“Volailles d’Ancenis”

ES Nr.: PGI-FR-0167-AM02 – 15.10.2019.

ACVN ( ) AĢIN (X)

1. Pieteikuma iesniedzēja grupa un tās likumīgās intereses

Les Fermiers du Val de Loire Boulevard Pasteur BP 50262 44158 Ancenis Cedex FRANCE E-pasts: fermiersduvaldeloire@terrena.fr

Les Fermiers du Val de Loire ir tādu uzņēmēju apvienība, kuri ir iesaistīti to mājputnu audzēšanā un kaušanā, no kā iegūst ar AĢIN “Volailles d’Ancenis” apzīmētos gaļas produktus, un kuri tādējādi ir tiesīgi iesniegt šo pieteikumu.

2. Dalībvalsts vai trešā valsts

Francija

3. Produkta specifikācijas punkts, uz kuru attiecas grozījums vai grozījumi

☐ Produkta nosaukums

☒ Produkta apraksts

☒ Ģeogrāfiskais apgabals

☒ Izcelsmes apliecinājums

☒ Ražošanas metode

☒ Saikne

☒ Marķējums

☒ Cits: pieteikuma iesniedzēja grupa, valsts prasības, pārbaudes

4. Grozījuma vai grozījumu veids

☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu.

☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts.

5. Grozījums vai grozījumi

5.1. Punkts “Produkta apraksts”

Reģistrācijas dokumenta punktā “Produkta nosaukums un produkta veids” ietverto noteikumu:

— “Poulet d’Ancenis (Ancenis vista) — Baltā vista (liemenis un izcirtņi) — Dzeltenā vista (liemenis un izcirtņi) — Melnā vista

— Pintade d’Ancenis (Ancenis pērļvista) (liemenis un izcirtņi)

— Dinde d’Ancenis (Ancenis tītars)

— Chapon d’Ancenis (Ancenis kapauns)

— Poularde d’Ancenis (Ancenis nobarojamā vista) — Baltā nobarojamā vista — Dzeltenā nobarojamā vista”

un reģistrācijas dokumenta 3. punkta “Specifikācijas” 3.1. apakšpunkta “Produkta apraksts” 3.12. punktā “Liemeņa īpašības” ietverto noteikumu:

“Liemenim, kuram izņemtas iekšas un ķidas, jābūt turpmāk norādītajam minimālajam svaram. Minimālais svars Vista: : 1 000 g Pērļvista: : 850 g Tītars: : 2 300 g Kapauns: : 2 500 g Nobarojamā vista: : 1 600 g”,

kā arī reģistrācijas dokumenta 3.1. apakšpunkta “Produkta apraksts” 1. punktā “Minimālais nokaušanas vecums” ietverto noteikumu:

“Brīvās turēšanas apstākļos audzēto mājputnu, no kuriem iegūst ar AĢIN “Volailles d’Ancenis” apzīmētos gaļas produktus, minimālais kaušanas vecums atbilst minimālajam kaušanas vecumam, kas paredzēts oficiālajos tehniskajos norādījumos, kurus Lauksaimniecības ministrija izstrādājusi attiecībā uz Label volaille kvalitātes zīmēm.”

svītro un aizstāj ar šādu tekstu produkta specifikācijas projekta punktā “Produkta apraksts”:

““Volailles d’Ancenis” ir putni, kas pieder pie vistveidīgo putnu kārtas. Tie pieder pie dažādām dzimtām, un to skaitā ir dažādi dzīvnieku veidi:

— vistas, nobarojamās vistas, kapauni,

— pērļvistas, pērļvistu kapauni,

— tītari.

To izcelsmes šķirnes ir izturīgas, lēnaudzīgas šķirnes, kurām raksturīgs ilgs audzēšanas periods un kuru pārstāvjus nokauj tieši pirms dzimumgatavības sasniegšanas, tādējādi nodrošinot optimālu kvalitāti (uzbūvi un organoleptiskās īpašības).”

“Atkarībā no mājputna veida gatavajiem izstrādājumiem ir šādas īpašības: Minimālais svars liemenim, kuram izņemtas iekšas un ķidas Miesas un ādas krāsa Kāju krāsa Vista 1 kg Dzeltena vai balta Dzeltena, balta vai melna Pērļvista 0,850 kg Smilškrāsa Melna Kapauns 2,5 kg Dzeltena vai balta Dzeltena vai balta Pērļvistas kapauns 1,4 kg Smilškrāsa Melna Nobarojamā vista 1,6 kg Dzeltena vai balta Dzeltena vai balta Tītars (tikai mātītes) 2,3 kg Dzeltena vai balta Melna”.

Vairākus minētos noteikumus svītro un aizstāj ar jauniem – tiem ir pārskatīta redakcija, taču tie ietver tās pašas prasības attiecībā uz to liemeņu minimālo svaru, kuriem izņemtas iekšas un ķidas, un fenotipiem (sleja “Miesas un ādas krāsa” un “Kāju krāsa”). Būtiskākais grozījums šajā punktā ir pērļvistu kapaunu iekļaušana to mājputnu šķirņu vidū, uz kurām var attiecināt AĢIN “Volailles d’Ancenis”.

Šis putns jau izsenis bijis viens no AĢIN “Volailles d’Ancenis” ģeogrāfiskajā apgabalā audzētajiem svētku mājputniem, un gadu gaitā tas ieguvis vēl lielāku lomu. Vairāk nekā 20 gadus ik gadu reģiona mājputnu saimniecībās ieved 10 000–20 000 pērļvistu un aptuveni tikpat pārdod. Tas attiecas uz pērļvistām, kuras tiek kastrētas un audzētas, lai tās pārdotu gada izskaņas svētku laikā. Audzēšanas metodes un prakse līdzinās “Volailles d’Ancenis” kapaunu (kastrētu gaiļu) un pērļvistu audzēšanas metodēm un praksei. Tad šīs šķirnes īpašības apraksta tāpat kā pārējo atļauto šķirņu īpašības, t. i., norāda fenotipus, minimālo svaru un informāciju par to, ka šo dzīvnieku izcelsmes šķirnes ir izturīgas, lēnaudzīgas šķirnes.

Saistībā ar to šķirņu sarakstu, attiecībā uz kurām liemeņu sadalīšana ir atļauta, noteikumu, kas ietverts reģistrācijas dokumenta punktā “Produkta nosaukums un produkta veids” un kas paredz šķirnes, attiecībā uz kurām liemeņu sadalīšana ir atļauta:

— “Poulet d’Ancenis (Ancenis vista) — Baltā vista (liemenis un izcirtņi) — Dzeltenā vista (liemenis un izcirtņi) — Melnā vista

— Pintade d’Ancenis (Ancenis pērļvista) (liemenis un izcirtņi)

— Dinde d’Ancenis (Ancenis tītars)

— Chapon d’Ancenis (Ancenis kapauns)

— Poularde d’Ancenis (Ancenis nobarojamā vista) — Baltā nobarojamā vista — Dzeltenā nobarojamā vista”

un saistībā ar atļautajiem veselu putnu piedāvāšanas veidiem noteikumu, kas ietverts reģistrācijas dokumenta 3. punkta “Specifikācijas” 3.1. apakšpunkta “Produkta apraksts” 3. punktā “Produkta piedāvāšanas veids”:

“Mājputnus piedāvā un pārdod kā veselus vai sadalītus liemeņus. 3.1. Liemeņi 3.11. Mājputnu liemeņi jāpiedāvā pārdošanai vienā no šiem veidiem: — ar daļēji izņemtām iekšām, — ar izņemtām iekšām, bet ar ķidām, — ar izņemtām iekšām un bez ķidām”,

kā arī reģistrācijas dokumenta 3. punkta “Specifikācijas” 3.1. apakšpunkta “Produkta apraksts” 3.12. punktā “Liemeņa īpašības” ietverto noteikumu:

“Mājputnu liemeņiem jābūt A kategorijas liemeņiem”

svītro un aizstāj ar šādu noteikumu:

“Veseliem putniem jābūt A kategorijas liemeņiem.

Mājputnu izcirtņu kategorija nav atkarīga no veselu liemeņu kategorijas, tāpēc izcirtņi var būt iegūti no liemeņiem, kuriem ir nelieli defekti (un kuri nav A kategorijas liemeņi), taču izraudzītajiem gabaliem jāatbilst attiecībā uz A kategoriju noteiktajiem piedāvāšanas veida kritērijiem.

Veselu putnu piedāvāšanas veidi:

— “termiskai apstrādei gatavs (prête à cuire)” (noplūkts, ar izņemtām iekšām, bez galvas, ar vai bez pēdas locītavām) – iesaiņots plēvē, iepakots aizsargatmosfērā vai vakuumiepakojumā,

— “effilé” (noplūkts, ar izņemtām iekšām, ar galvu, kājām un ķidām).

Mājputnus pārdod svaigus vai saldētus.

Ķidas (sirdi, guzu un aknas) pārdod svaigas vai saldētas.”

Vairākus minētos noteikumus svītro un aizstāj ar jauniem noteikumiem pārskatītā redakcijā. Būtiskākais grozījums šajā punktā attiecas uz iespēju pārdot visu to mājputnu liemeņu izcirtņus, uz kuriem var attiecināt AĢIN “Volailles d’Ancenis”. Kā liecina jaunākie tirgus pētījumi (Kantar Worldpanel, 2017), atļaujot visu šķirņu liemeņu izcirtņus, iespējams pielāgoties jaunajiem patērētāju ieradumiem. Šāds piedāvāšanas veids pašreiz patērētāju vidū ir pieprasīts, jo tas ir praktisks, un 30 % brīvās turēšanas apstākļos audzēto mājputnu liemeņu pašreiz pārdod kā izcirtņus. Tāpat kā saldēšanas gadījumā sadalīšana gabalos sniedz iespēju ne tikai attīstīt šo mājputnu noieta tirgu sabiedriskās ēdināšanas nozarē, bet arī attīstīt šo mājputnu eksportu un izmantošanu sagatavotu produktu jomā.

Ņemot vērā turpmāk minētos grozījumus, groza 3.2. punktu kopsavilkumā, kas nu pārveidots par vienoto dokumentu. Noteikumu:

“Apraksts. Mājputnu liemeņi vai izcirtumi, kuros ir stingra gaļa, kuriem piemīt izcilas organoleptiskās īpašības un kuri iegūti no dzīvniekiem, kas nokauti īsi pirms dzimumgatavības vecuma sasniegšanas.”

svītro un aizstāj ar šādu noteikumu:

““Volailles d’Ancenis” ir putni, kas pieder pie vistveidīgo putnu kārtas. Tie pieder pie dažādām dzimtām, un to skaitā ir dažādi dzīvnieku veidi:

— vistas, nobarojamās vistas, kapauni,

— pērļvistas, pērļvistu kapauni,

— tītari.

Visu šo mājputnu izcelsmes šķirnes ir izturīgas, lēnaudzīgas šķirnes, kurām raksturīgs ilgs audzēšanas periods un kuru pārstāvjus nokauj tieši pirms dzimumgatavības sasniegšanas, tādējādi nodrošinot optimālu kvalitāti (uzbūvi un organoleptiskās īpašības).

Tos audzē brīvās turēšanas apstākļos, novietnēs, kurās aug zāle un koki, – tie ir labvēlīgi apstākļi, ņemot vērā šo šķirņu pārstāvju dabisko tieksmi pārvietoties pa savām novietnēm.

“Volailles d’Ancenis” mājputnu liemeņi ir apaļi, ar labi attīstītu filejas daļu un izteiktu tauku slāni augšstilbu sānos un abpus ķīlim.

Atkarībā no mājputna veida gatavajiem izstrādājumiem ir šādas īpašības:

Minimālais svars Miesas un ādas krāsa Kāju krāsa Vista 1 kg Dzeltena vai balta Dzeltena, balta vai melna Pērļvista 0,850 kg Smilškrāsa Melna Kapauns 2,5 kg Dzeltena vai balta Dzeltena vai balta Pērļvistas kapauns 1,4 kg Smilškrāsa Melna Nobarojamā vista 1,6 kg Dzeltena vai balta Dzeltena vai balta Tītars 2,3 kg Dzeltena vai balta Melna”.

5.2. Punkts “Ģeogrāfiskais apgabals”

3.3. apakšpunktā “Ģeogrāfiskā apgabala definīcija” ietverto noteikumu:

“3.31. Ģeogrāfiskais apgabals Ģeogrāfiskais apgabals ietver Loire-Atlantique departamentu un Maine-et-Loire departamenta rietumu daļu (sk. karti). Ģeogrāfisko apgabalu veido turpmāk minēto kantonu teritorija. KANTONI LOIRE-ATLANTIQUE DEPARTAMENTĀ: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE-ET-LOIRE DEPARTAMENTĀ: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE”

aizstāj ar šādu noteikumu:

““Volailles d’Ancenis” mājputnus audzē no vienas dienas vecuma līdz brīdim, kad tos pārved uz kautuvi. Mājputnu saimniecības, proti, gan mājputnu mītnes, gan novietnes, atrodas AĢIN “Volailles d’Ancenis” ģeogrāfiskajā apgabalā, kura perimetrs saskaņā ar 2019. gada oficiālo administratīvi teritoriālo vienību klasifikatoru ietver turpmāk minēto pašvaldību teritoriju.

Viss Loire-Atlantique departaments

Maine-et-Loire departamentā:

visa šo pašvaldību teritorija:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou;

daļa šo pašvaldību teritorijas:

Brissac-Loire-Aubance (kādreizējo Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital un Vauchrétien pašvaldību teritorija), Loire-Authion (kādreizējo Andard, La Bohalle, La Daguenière un Saint-Mathurin-sur-Loire pašvaldību teritorija), Morannes-sur-Sarthe-Daumeray (kādreizējās Chemiré-sur-Sarthe pašvaldības teritorija), Terranjou (kādreizējo Chavagnes un Notre-Dame-d’Allençon pašvaldību teritorija).

Deux-Sèvres departamentā:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Vendée departamentā:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.”

Groza ģeogrāfiskā apgabala definīciju. Grozījumu veic, paplašinot ģeogrāfisko apgabalu uz dienvidiem no pašreizējās robežas, lai tas iekļautu daļu Vendée, Deux-Sèvres un Maine-et-Loire departamentu, un svītrojot dažas pašvaldības, kas neatbilst ģeogrāfiskā apgabala definīcijas pamatprincipiem, kas norādīti attiecīgajā punktā un spēkā esošās un ierosinātās grozītās produkta specifikācijas punktā “Elementi, kas pamato saikni ar ģeogrāfisko apgabalu”. Attiecīgās teritorijas neatbilst noteiktā ģeogrāfiskā apgabala kritērijiem galvenokārt tāpēc, ka to galvenā raksturīgā iezīme nav jauktu kultūraugu audzēšanas un kokiem apaugušu pakalnu ieskautos laukos īstenotas lopkopības apvienojums, un tāpēc, ka tie būtībā ir vīnkopības apgabali.

Jāņem vērā, ka AĢIN “Volailles d’Ancenis” ģeogrāfiskā apgabala definīcijas kritēriji, kuriem, šķiet, ir būtiska loma, ir galvenokārt dabas faktori (apgabalu veido sateces baseini, kas ieplūst Luārā (Loire) un no tās grīvas – Luāras (Loir) ielejā, Angers ziemeļos, ģeoloģiskā platforma ietilpst Armorikas masīvā, okeāna piekrastes klimats ziemā ir mērens un mitrs, vasarā – diezgan silts un saulains, bez liela sausuma) un mazākā mērā cilvēkfaktori (liela nozīme ir tādām lauksaimniecības sistēmām, kurās apvienota jauktu kultūraugu audzēšana un lopkopība, kas ietver arī mājputnu audzēšanu, visā noteiktajā apgabalā vērojamajai ainavai, kam raksturīgi kokiem apaugušu pakalnu ieskauti lauki, mājputnu saimniecību lielajai izplatībai un grupas Les Fermiers du Val de Loire vēsturiskajai lomai – tā vada un organizē mājputnu nozari šajā apgabalā un veido tās struktūru).

Tādējādi ar šo grozījumu ievieš ģeogrāfisko apgabalu, kas ir atbilstošāks un ir saskaņā ar AĢIN “Volailles d’Ancenis” un ģeogrāfiskā apgabala saiknes pamatkritērijiem.

Visbeidzot, būtiskus grozījumus izdara arī attiecībā uz punktā “Ģeogrāfiskais apgabals” ietvertā uzskaitījuma veidu. Kad tika izstrādāta produkta specifikācija, tika norādīts kantonu, nevis pašvaldību saraksts. Tā kā kantonu robežas un nosaukumi mainās biežāk nekā pašvaldību robežas un nosaukumi, Francijas iestādes nolēmušas produkta specifikācijā norādīt pašvaldību, nevis kantonu sarakstu. Šis redakcijas grozījums neietekmē lielas ģeogrāfiskā apgabala daļas definīciju.

Kopumā AĢIN “Volailles d’Ancenis” ģeogrāfisko apgabalu groza un pārkārto šādi:

— pievieno 97 pašvaldības Deux-Sèvres departamentā,

— pievieno 17 pašvaldības Vendée departamentā,

— svītro 13 pašvaldības Maine-et-Loire departamentā, kas atrodas Saumur apgabalā.

Šajā plašajā apgabalā, kam raksturīgi kokiem apaugušu pakalnu ieskauti lauki, lauksaimnieki īsteno vienu un to pašu lauksaimniecības praksi, kas ir tipiska saimniecībām, kurās apvienota jauktu kultūraugu audzēšana un lopkopība. Mērenais okeāna piekrastes klimats sniedz iespēju mājputniem agrā vecumā uzturēties ārā ziemas laikā. Šie klimata kritēriji pilnībā atbilst Armorikas masīva klimatam.

Attiecīgi svītro Maine-et-Loire departamenta pašvaldības, jo tās atrodas Paris Basin, tām ir šā apgabala vides iezīmes un atšķirīgas ražošanas metodes (vīndārzi, graudaugu kultūru audzēšana u. c.).

Ņemot vērā iepriekš minētos grozījumus, kopsavilkumā, kas nu pārveidots par vienoto dokumentu, groza 4. punktu “Ģeogrāfiskā apgabala īsa definīcija”.

Kopsavilkumā ietverto noteikumu:

“c) Ģeogrāfiskais apgabals: Loire-Atlantique departaments un Maine-et-Loire departamenta rietumu daļa”

svītro. Lai vienotais dokuments nebūtu pārmērīgi garš un vienlaikus būtu precīzs, gadījumos, kad ir iekļauta attiecīgo kantonu vai departamenta pilna teritorija, pašvaldību saraksta norādīšanas vietā priekšroka dota tāda saraksta norādīšanai, kas ietver vienu departamentu un vairākus kantonus. Ierosinātā ģeogrāfiskā apgabala nomenklatūra produkta specifikācijas projektā un vienotajā dokumentā atšķiras, taču tā robežas ir identiskas.

3.3. apakšpunktā “Ģeogrāfiskā apgabala definīcija” ietverto noteikumu:

“3.32. Ģeogrāfiskais apgabals atbilst Luāras lejteces upes baseinam. Luāra 3.31. punktā noteikto ģeogrāfisko apgabalu sadala divās daļās. Sākot no Angers, Luāras (Loire) lejtecei ir turpmāk minētās galvenās pietekas. 1. Labā krasta pietekas: — Mēna kopā ar Majēnu, Sartu un Luāru (Loir), kas tajā ietek, — Erdra. 2. Kreisā krasta pietekas: — Lajona, — Evra, — Divate, — Nantes Sevra kopā ar Petitmuānu, kas tajā ietek, — Ašeno. Jāmin arī Brjēras purvi uz ziemeļiem no Luāras (Saint-Nazaire ziemeļos), Petīmāra purvi (Nantes ziemeļos) un Granljē ezers (Nantes dienvidos). 3.33. Šā ģeogrāfiskā apgabala klimats ir īpaši mērens un mitrs. Ģeogrāfiskā apgabala rietumu robežu veido Atlantijas okeāns (sk. karti 1. pielikumā). Aiz Angers upe ietekmē upes baseina klimatiskos apstākļus (plūdmaiņu ietekme vērojama upes krastos vairāk nekā 80 km pret straumi no grīvas). Šis īpaši mitrais klimats ģeogrāfiskajam apgabalam ir raksturīgs. Joachim du Bellay (1522–1560), kas ir dzimis Lire, 3 km uz dienvidiem no Ancenis, piemin “Anjou maigumu” (la douceur angevine) savā dzejolī “Ilgas pēc dzimtenes” (Regrets du Pays Natal). Kartē Régions climatiques de France (“Francijas klimata reģioni”), kura iekļauta 2. pielikumā un ņemta no Raymond Arlery grāmatas Le Climat de France (“Francijas klimats”), redzams aprakstītā ģeogrāfiskā apgabala vienveidīgais reljefs un tā klimata lielais viendabīgums, kas radies okeāna ietekmē (upes un tās pieteku ietekmē klimatiskā pāreja pārvirzījusies uz austrumiem, aiz Angers).”

un 3.3. apakšpunktā “Ģeogrāfiskā apgabala definīcija” ietverto noteikumu:

“3.35. Tādējādi noteiktā ģeogrāfiskā apgabala vienveidīgums un viendabīgums balstās uz turpmāk minētajiem galvenajiem elementiem. 1. Ģeogrāfiskais apgabals, kas atrodas lielas upes tuvumā. Sākot no Angers, Luāra ģeogrāfisko apgabalu sadala divās faktiski vienādās daļās. 2. Luāra un tās daudzās pietekas rada blīvu upju tīklu, kas veido Luāras lejteces upes baseinu. 3. Luāras un blīvā upju tīkla dēļ jūras ietekme iestiepjas dziļi noteiktajā ģeogrāfiskajā apgabalā un rada vienveidīgu klimatu (t. i., īpaši mērenu un mitru klimatu). 4. Visas mājputnu saimniecības un kautuves atrodas noteiktajā ģeogrāfiskajā apgabalā.”

aizstāj ar šādu noteikumu:

“Apgabala īss ģeogrāfiskais raksturojums AĢIN “Volailles d’Ancenis” ģeogrāfiskais apgabals ietver visu Luāras (Loire) lejteces ieleju no upes grīvas līdz Luāras (Loir) ielejai Angers ziemeļos un Nantes Sevras ielejai dienvidos. Ainava ir pauguraina, un tajā vērojams diezgan blīvs Luāras pieteku tīkls. No ģeoloģiskā viedokļa lūkojoties, apgabals atrodas Armorikas masīva apakšējā daļā. Šis ir arī viens no Francijas apgabaliem, kam raksturīgi kokiem apaugušu pakalnu ieskauti lauki un augsts tādu dzīvžogu blīvums, kuros plaši sastopams parastais ozols.”

Pašreizējie noteikumi “Volailles d’Ancenis” produkta specifikācijā šķiet pārmērīgi detalizēti un atkārtojas, jo viena un tā pati informācija tiek norādīta vairākas reizes un ļoti sablīvēti. Ierosinātais formulējums sniedz iespēju kodolīgi saglabāt ģeogrāfiskā apgabala apraksta galvenos elementus. Turklāt liela daļa šīs informācijas, kura attiecas uz ģeogrāfiskā apgabala īpašību aprakstu un ir saistīta ar produktu, ir norādīta punkta “Elementi, kas pamato saikni ar ģeogrāfisko apgabalu” ierosinātajā formulējumā.

Svītro šo noteikumu:

“3.34. “Volailles d’Ancenis” mājputnu saimniecības atrodas 3.31. apakšpunktā noteiktajā ģeogrāfiskajā apgabalā. NB! CITI UZŅĒMUMI ĢEOGRĀFISKAJĀ APGABALĀ KAUTUVES: ETS GICQUEL La Charlotte 44540 ST MARS LA JAILLE SAVENAY (15 km uz ziemeļiem no Ancenis) ETS PROVOLOIRE Zone de l’Hermitage 44150 ANCENIS DZĪVNIEKU BARĪBAS RAŽOTNE: LA CANA La Noëlle 44150 ANCENIS INKUBATORIJI: ETS GRELIER La Bohardière 49290 ST LAURENT DE LA PLAINE (20 km uz dienvidrietumiem no Angers) Ets GAUGUET 44540 LE PIN (20 km uz ziemeļiem no Ancenis).”

Šajā punktā norādīti uzņēmumi (izņemot mājputnu saimniecības), kas atradās ģeogrāfiskajā apgabalā laikā, kad tika iesniegts pieteikums attiecībā uz “Volailles d’Ancenis” atzīšanu par AĢIN. Tajā nav norādītas nekādas prasības, un tas vairs neatbilst pašreizējai situācijai. Tāpēc šā punkta svītrošanas vienīgais mērķis ir redakcijas atjaunināšana.

5.3. Punkts “Izcelsmes apliecinājums”

Izsekošanas noteikumi, kas bija iekļauti produkta specifikācijā, aprobežojās ar kontroles iestādes veiktu marķējuma numura uzraudzību, un ar tiem produkta specifikācijā bija iekļauta daļēja informācija.

Tos aizstāj ar noteikumiem, kas attiecas uz:

— identifikācijas procedūrām, kuras ievieš attiecībā uz uzņēmumiem (lauku saimniecībām un kautuvēm), kas vēlas piedalīties jebkurā “Volailles d’Ancenis” ražošanas posmā,

— izsekošanas sistēmu, kas sniedz iespēju garantēt patērētājiem “Volailles d’Ancenis” atbilstību attiecībā uz šo AĢIN sertificētajām īpašībām. Sistēmā glabājas informācija, kas ir nepieciešama un pietiekama, lai visos produkta ražošanas, pārstrādes un izplatīšanas posmos izsekotu tā izcelsmei un sastāvam. Izcelsmi garantē ar produkta identifikācijas un augšupējas un lejupējas izsekošanas sistēmas starpniecību.

— Sistēma identificē un tabulā apkopo nepieciešamos dokumentus un ierakstus un minimālo informāciju, kas jānorāda katrā produkta dzīves cikla posmā (izšķilšanās, audzēšana, pārvešana uz kautuvi, saņemšana, nokaušana, iepakošana, sadalīšana). Šiem dokumentiem jābūt pieejamiem inspektoriem.

Jaunais, precīzākais formulējums pastiprina produkta izsekojamību.

5.4. Punkts “Ražošanas metode”

No produkta specifikācijas svītro šo noteikumu:

“3.2. Ražošanas metode Produktiem, kurus var apzīmēt ar aizsargāto ģeogrāfiskās izcelsmes norādi “Volailles d’Ancenis” ir pilnībā jāatbilst (x): — Regulā (EEK) Nr. 1538/91, kurā grozījumi izdarīti ar 1993. gada 22. oktobra Regulu (EEK) Nr. 2891/93, iekļautajām specifikācijām par termina “tradicionālā brīvā turēšana” norādīšanu marķējumā, — tehniskajiem norādījumiem, kurus Francijas Lauksaimniecības un zivsaimniecības ministrija izstrādājusi attiecībā uz Label kvalitātes zīmēm un kuros paredzēti minimālie kritēriji, kas jāizpilda, lai saņemtu šīs Label Avicole kvalitātes zīmes: — broilers, — broilera izcirtnis, — pērļvista, — pērļvistas izcirtnis, — tītars, — nobarojamā vista, — kapauns; tehniskajiem noteikumiem par apvienības Sèvre et Loire Qualité rīcībā esošajām Label Avicole kvalitātes zīmēm, kuras var apskatīt šīs apvienības birojos un kurām ir šādi atsauces numuri: — brīvās turēšanas apstākļos turēta baltā vista Nr. 08-76 + papildinājums par izcirtņiem; — brīvās turēšanas apstākļos turēta baltā vista Nr. 04-80; — brīvās turēšanas apstākļos turēta dzeltenā vista Nr. 14-87 + papildinājums par izcirtņiem; — brīvās turēšanas apstākļos turēts melnais tītars Nr. 04-86; — brīvās turēšanas apstākļos turēta pērļvista Nr. 60-88 + papildinājums par izcirtņiem; — brīvās turēšanas apstākļos turēts kapauns Nr. 29-89; — brīvās turēšanas apstākļos turēta baltā nobarojamā vista Nr. 12-91; — brīvās turēšanas apstākļos turēta dzeltenā nobarojamā vista Nr. 13-91.”

To aizstāj ar šādu punktu:

“5.1. Izmantotās šķirnes Izmanto izturīgas, lēnaudzīgas šķirnes. Tāpēc šie mājputni ir piemēroti ilgam audzēšanas periodam un audzēšanai brīvās turēšanas apstākļos, un novietnes tiem sniedz lielāku labumu nekā citu šķirņu mājputniem. “Volailles d’Ancenis” ražošanai izraudzītās šķirnes sniedz iespēju iegūt mājputnus ar šādiem fenotipiem: Mājputna veids Fenotips Baltā vista, baltais kapauns, baltā nobarojamā vista Sarkans apspalvojums, baltas kājas un āda Dzeltenā vista, dzeltenais kapauns, dzeltenā nobarojamā vista Sarkans apspalvojums, dzeltenas kājas un āda Melnā vista Melns apspalvojums, melnas kājas un balta āda Pērļvista, pērļvistas kapauns Pelēki melns, raibs apspalvojums, vairāk vai mazāk tumšas pēdu locītavas Tītars Melns apspalvojums, balta āda Melns apspalvojums, dzeltena āda Bronzas krāsas apspalvojums, balta āda”.

Ar šo grozīto formulējumu iespējams saglabāt to pašu informāciju par to mājputnu fenotipiem, kurus var apzīmēt ar AĢIN “Volailles d’Ancenis”, vienlaikus norādot informāciju par kapauniem, pērļvistām un tītariem. Pievieno arī pērļvistas kapauna fenotipa aprakstu – šis fenotips ir tāds pats kā pērļvistai. Ar grozīto formulējumu iespējams arī svītrot agrāk “Volailles d’Ancenis” piesaistīto Label Rouge kvalitātes zīmes specifikāciju atsauces numurus, no kuriem lielākā daļa faktiski vairs nav derīgi.

Produkta specifikācijas projektam pievieno punktu “5.2. Audzēšanas metode”:

“5.2. Audzēšanas metode “Volailles d’Ancenis” mājputnus audzē brīvās turēšanas apstākļos: noteiktā vecumā tiem ļauj uzturēties novietnēs. Ir noteikts arī minimālais kaušanas vecums katram mājputnu veidam. Tāpēc mājputnu mītnēs ir ierīkotas lūkas, kas ir atvērtas no deviņiem rītā līdz brīdim, kad iestājas nakts. Maksimālais vecums, kad mājputnam pirmo reizi ļauj uzturēties novietnē Minimālais kaušanas vecums Vista 37 37.–42. diena (ziemā iespējams pielāgot stundas) 81 Pērļvista 56 94 Kapauns 42 150 Pērļvistas kapauns 56 150 Nobarojamā vista 42 120 Tītars 56 140”.

Produkta specifikācijas projektam pievieno punktu “5.3. Mājputnu mītnes un novietnes”:

“5.3. Mājputnu mītnes un novietnes Mājputnus audzē nelielās mītnēs ne vairāk kā 400 m2 platībā, izņemot tītarus, kurus audzē ne vairāk kā 500 m2 platībā. Mītnes ir gaišas un aprīkotas ar lūkām, caur kurām mājputni var iekļūt novietnēs un kuras izvietotas šādā attiecībā – vismaz 4 m lūku uz 100 m2 platību. Jāievēro attiecībā uz katru mājputnu veidu noteiktais maksimālais dzīvnieku blīvums: Maksimālais dzīvnieku skaits uz m2 Vistas 11 Pērļvistas 13 Tītari 6,25

Maksimālais dzīvnieku skaits uz m2 mītnē no ievešanas dienas līdz daļējās aizvešanas dienai Maksimālais dzīvnieku skaits uz m2 mītnē no daļējās aizvešanas dienas līdz minimālajam kaušanas vecumam (1) Kapauns 11 6,25 Pērļvistas kapauns 13 10 Nobarojamā vista 11 9 Daļēja aizvešana jeb retināšana: prakse, kad sadala mājputnu ganāmpulku, kuru audzē garākas ražošanas ķēdes ietvaros. (1) Laikposms starp daļējās aizvešanas dienu un minimālo kaušanas vecumu nedrīkst būt īsāks par: — 58 dienām kapauniem, — 49 dienām pērļvistu kapauniem, — 28 dienām nobarojamām vistām. No 35. audzēšanas dienas vistu, kapaunu un nobarojamo vistu mītnēs katru dienu pakaišos izkaisa kviešus (vismaz 250 kg uz mītni, kuras platība ir 400 m2 uz ganāmpulku). Ne vēlāk kā 42. audzēšana dienā vistu un pērļvistu mītnēs uzstāda laktas, mājputniem nodrošinot piekļuvi laktām, kuru kopējais garums ir vismaz 128 m uz mītni ar platību 400 m2. Vienlaikus dzīvniekiem nodrošina arī knābājamus priekšmetus, piemēram, auklas. Novietnes izmēram jābūt pietiekamam, lai katram “Volailles d’Ancenis” mājputnu veidam varētu nodrošināt šādu minimālu platību: Minimālā novietnes platība uz dzīvnieku Vistas 2 m2 Pērļvistas 2 m2 Tītari 6 m2

Minimālā novietnes platība uz dzīvnieku no ievešanas dienas līdz daļējas aizvešanas dienai Minimālā novietnes platība uz dzīvnieku no daļējās aizvešanas dienas līdz minimālajam kaušanas vecumam (1) Kapauns 2 m2 4 m2 Pērļvistas kapauns 2 m2 3 m2 Nobarojamā vista 2 m2 3 m2 Daļēja aizvešana jeb retināšana: prakse, kad sadala mājputnu ganāmpulku, kuru audzē garākas ražošanas ķēdes ietvaros. (1) Laikposms starp daļējās aizvešanas dienu un minimālo kaušanas vecumu nedrīkst būt īsāks par: — 58 dienām kapauniem, — 49 dienām pērļvistu kapauniem, — 28 dienām nobarojamām vistām. Novietnes atrodas otrpus lūkām, tās vismaz 200 lineāro metru garumā ieskauj dzīvžogs vai ekvivalents koku daudzums, ņemot vērā ēnu, ko tie met uz zemes.”

Produkta specifikācijas projektam pievieno punktu “5.4. Dzīvnieku barība”:

“5.4. Dzīvnieku barība “Volailles d’Ancenis” mājputnu barība 100 % apmērā sastāv no augiem, minerālvielām un vitamīniem un vismaz 70 % apmērā – no graudaugiem un no tiem atvasinātiem produktiem, izņemot piedevas. Visā nobarošanas posmā (pēc 28 dienām) vismaz 12 % graudaugu ir pilngraudu kvieši, kas veicina putnu guzas pareizu darbību un tādējādi sekmē gremošanu. No graudaugiem atvasināti produkti veido ne vairāk kā 15 % no graudaugu un no tiem atvasināto produktu kopējā apjoma. Maksimālais kopējais tauku saturs barībā ir 6 %. Barības sastāvā iekļauto izejvielu kategorijas var būt dažādas: — labības graudi un no tiem atvasināti produkti, — eļļas augu sēklas, eļļas augu augļi un no tiem atvasināti produkti, attiecībā uz augu eļļām – izmanto tikai neapstrādātu un rafinētu eļļu, — pākšaugu sēklas un no tām atvasināti produkti, — bumbuļi, saknes un no tiem atvasināti produkti, — citas sēklas un augļi un no tiem atvasināti produkti, piemēram, vīnogas un no tām atvasināti produkti, — zāles lopbarība un rupjā lopbarība un no tās atvasināti produkti, piemēram, lucerna un no tās atvasināti produkti, — citi augi, aļģes un no tiem atvasināti produkti, — minerālvielas un no tām atvasināti produkti, — fermentācijas (blakus-)produkti no mikroorganismiem: inaktivēti vai nedzīvi alus raugi, kas kultivēti augu izcelsmes substrātos, — citi: augu pārstrādē iegūti produkti, garšvielu un garšas piedevu pārstrādē iegūti produkti, — garšaugu pārstrādē iegūti produkti.”

Pievienojot produkta specifikācijai punktu “5.2. Audzēšanas metode”, “5.3. Mājputnu mītnes un novietnes” un “5.4. Dzīvnieku barība”, iespējams iekļaut AĢIN “Volailles d’Ancenis” lauksaimnieku faktiskās darba metodes un tādējādi nodrošināt šo metožu stingru uzraudzību.

Šīs metodes atbilst ģeogrāfiskā apgabala raksturīgo īpašību pamatelementiem un produkta raksturīgajām īpašībām, proti, lēnaudzīgu šķirņu izmantošanai, ļaujot dzīvniekiem pārvietoties pa novietnēm, tam, ka pastāv novietnes, kuras atspoguļo ainavu, kam raksturīgi kokiem apaugušu pakalnu ieskauti lauki (ar dzīvžogiem un kokiem, blīvu upju tīklu), kā arī pamatā uz graudaugiem balstītam uzturam, ko iespējams nodrošināt tāpēc, ka šīs mājputnu saimniecības atrodas apgabalā, kurā jauktu kultūraugu audzēšana apvienota ar lopkopību un kurā būtisku daļu dzīvnieku barības veido kvieši. Turklāt labības augus daļēji izplata, izkaisot mājputnu mītnēs. Visbeidzot, mērenā klimata dēļ mājputni var atrasties novietnēs agrākā vecumā nekā citu brīvās turēšanas apstākļos turēto šķirņu mājputni.

Svītro šo noteikumu par to, ka kaušanu veic ģeogrāfiskajā apgabalā:

“Visas mājputnu saimniecības un kautuves atrodas noteiktajā ģeogrāfiskajā apgabalā.”

Noteikumu par to, ka kaušanu veic ģeogrāfiskajā apgabalā, svītro, jo, šķiet, arvien vairāk kautuvju tiek slēgtas. Pašreiz ģeogrāfiskajā apgabalā ir vairākas kautuves, taču dažos turpmākajos gados situācija var mainīties, un tad uzņēmumiem būtu jāsaskaras ar grūtībām.

Pievieno šos noteikumus:

“5.5. Mājputnu aizvešanas un transportēšanas nosacījumi Mājputnus nebaro vismaz piecas stundas pirms aizvešanas no saimniecības, lai nodrošinātu, ka to gremošanas trakti ir tik tīri, cik vien iespējams. Lai nodrošinātu dzīvnieku labturību, transportēšana no saimniecības uz kautuvi nedrīkst notikt ilgāk par trim stundām. 5.6. Nogaidīšanas laiks pirms kaušanas Lai mājputniem būtu laiks atpūsties pēc transportēšanas, ievēro vismaz 30 minūšu ilgu nogaidīšanas laiku.”

Šie noteikumi sniedz iespēju nodrošināt atbilstību minimālajiem dzīvnieku labturības nosacījumiem, kas ietekmē produkta īpašības.

5.5. Punkts “Saikne”

Spēkā esošajā produkta specifikācijā saikne izklāstīta vairākos apakšpunktos. Šie apakšpunkti pilnībā pārrakstīti produkta specifikācijas punktā ar nosaukumu “Elementi, kas pamato saikni ar ģeogrāfisko apgabalu”, lai skaidrāk apliecinātu saikni starp “Volailles d’Ancenis” un ģeogrāfisko apgabalu, neieviešot nekādas būtiskas izmaiņas. Saikne starp ģeogrāfisko apgabalu un produktu balstās uz tā reputāciju un produkta raksturīgajām īpašībām. Produkta nosaukuma reputācija un slava laika gaitā veidojusies, pateicoties vides īpašībām (ainava, kurai raksturīgi kokiem apaugušu pakalnu ieskauti lauki, apgabala blīvais upju tīkls, mērenais klimats) un ar uzņēmumu zinātību saistītajām īpašībām (dzīvnieku laišana novietnēs agrā vecumā, dzīvnieku barība, augi, kas aug novietnēs).

Šo punktu ievada viena rindkopa par to, uz ko balstās saikne ar ģeogrāfisko izcelsmi: “Saikne ar “Volailles d’Ancenis” izcelsmi balstās uz tā reputāciju un produkta raksturīgajām īpašībām saistībā ar mājputnu audzētāju zinātību.”

Šim punktam ir trīs turpmāk minētie apakšpunkti.

— Apakšpunktā “Ģeogrāfiskā apgabala raksturīgās īpašības” norādīti dabas faktori, uzsverot ģeogrāfiskā apgabala pauguraino ainavu, apgabala blīvo upju tīklu, ārkārtīgi dažādās augsnes, kurām ir kopīga ģeoloģiskā platforma – Armorikas masīvs –, kas nozīmē, ka dažādus zemes gabalus izmanto dažādos nolūkos, mēreno klimatu, minerālvielu klātbūtni, kas izpaužas kā smelkne augsnēs, un cilvēku zinātību attiecībā uz graudaugu dāsnu sadali mājputniem un zemes pārveidošanu par zemi ar ainavu, kam raksturīgi kokiem apaugušu pakalnu ieskauti lauki.

— Apakšpunktā “Produkta raksturīgās īpašības” uzsvērtas produkta sevišķās īpašības (tas, ka mājputnu liemeņi ir apaļi, ar labi attīstītu filejas daļu un izteiktu tauku slāni augšstilbu sānos un abpus ķīlim).

— Visbeidzot, apakšpunktā “Cēloniskā saikne” izskaidrota dabas faktoru, cilvēkfaktoru un produkta mijiedarbība, proti, minēta mājputnu audzēšanas joma, kas izveidojusies, gūstot labumu no: — augšņu kvalitātes lielās dažādības (graudaugu audzēšana ģeogrāfiski ļoti tuvu pļavām), — mērenā klimata (kas sniedz iespēju mājputniem uzturēties ārā sevišķi agrā vecumā), — lielā dzīvžogu skaita (tie aizsargā mājputnus no plēsīgiem zvēriem un vēja, nodrošina dabiskas laktas, kukaiņus un smelkni, kā arī ar savu klātbūtni sekmē mājputnu pārvietošanos pa novietni), — lēnaudzīgu, izturīgu šķirņu izmantošanas, — uztura, kurā lielā mērā izmanto graudaugus, — mājputniem ar apaļiem liemeņiem, labi attīstītu filejas daļu un izteiktu tauku slāni augšstilbu sānos un abpus ķīlim.

Visi minētie faktori palīdzējuši “Volailles d’Ancenis” iegūt reputāciju, pirmām kārtām, reģionālā mērogā (Ancenis mājputnu tirgū) un, otrām kārtām, valsts mērogā (iegūstot apbalvojumus konkursā Concours Général Agricole).

Minēto iemeslu dēļ kopsavilkuma f) punktu “Saikne” vienotajā dokumentā aizstāj ar 5. punktu “Saikne ar ģeogrāfisko apgabalu”.

5.6. Punkts “Marķējums”

Produkta specifikācijā ietverto noteikumu:

“Jebkurš marķējums, kas piestiprināts produktiem, kurus var apzīmēt ar aizsargāto ģeogrāfiskās izcelsmes norādi “Volailles d’Ancenis”, vispirms ir jāapstiprina:

1) sertifikācijas komitejai Sèvre et Loire Qualité;

2) Kvalitātes zīmju un atbilstības sertifikācijas valsts komisijai.

Formulējumam uz marķējumiem ir jāatbilst produktiem ar kvalitātes zīmi paredzētajiem obligātajiem un konkrētajiem formulējumiem, kas norādīti oficiālajos tehniskajos norādījumos, kurus Lauksaimniecības ministrija izstrādājusi attiecībā uz Label Avicole kvalitātes zīmēm.”

svītro saistībā ar to, ka visa šajā punktā iekļautā informācija ir novecojusi, jo:

— par pārbaudēm atbildīgās sertifikācijas iestādes (sertifikācijas komitejas Sèvre et Loire Qualité) nosaukums ir mainīts un, šķiet, nav atbilstoši marķējumā joprojām norādīt šo informāciju,

— par oficiālo izcelsmes norāžu izpēti atbildīgās Francijas iestādes (Kvalitātes zīmju un atbilstības sertifikācijas valsts komisijas) organizatoriskā struktūra ir mainījusies un šāda iestāde vairs nepastāv, un, kā minēts iepriekšējā punktā, šķiet, nav atbilstoši marķējumā joprojām norādīt šo informāciju,

— visbeidzot, oficiālo tehnisko norādījumu, kurus Lauksaimniecības ministrija izstrādājusi attiecībā uz Label Avicole kvalitātes zīmēm, vairs nav, un, šķiet, vairs nav atbilstoši saistīt AĢIN produkta specifikāciju ar atsevišķu valsts dokumentu.

Šo noteikumu:

“Ģeogrāfiskās izcelsmes norādi marķējumā iekļauj aiz produkta nosaukuma.”

produkta specifikācijā aizstāj ar šādu noteikumu:

“Papildus noteikumos par pārtikas produktu marķēšanu un noformējumu norādītajiem obligātajiem formulējumiem marķējumos jānorāda arī:

— reģistrētais produkta nosaukums “Volailles d’Ancenis”,

— tajā pašā redzes laukā: Eiropas Savienības AĢIN simbols.”

Turklāt kopsavilkuma h) punktā “Marķējums” norādītos formulējumus svītro, tāpēc neiekļauj vienotā dokumenta 3.6. punktā.

5.7. Citi

— Pieteikuma iesniedzēja grupa

Svītro šo produkta specifikācijas noteikumu:

“1. INFORMĀCIJA PAR PIETEIKUMA IESNIEDZĒJU GRUPU 1.1. Nosaukums: Les Fermiers d’Ancenis 1.2. Adrese: 276, bd Schuman 44150 Ancenis, France Tālrunis Fakss +33 40988954 +33 40960110 1.3. Tiesiskā forma: apvienība, kuras darbību regulē ar 1884. gada 21. marta Likumu un kura dibināta 1975. gada 17. oktobrī 1.4. Sastāvs: 225 dalībnieki, kas ir “Volailles d’Ancenis” ražotāji (kopš 1994. gada 31. decembra).”

To aizstāj ar šādu punktu:

“Pieteikuma iesniedzēja grupa Les Fermiers du Val de Loire Boulevard Pasteur – BP 50262, 44158 Ancenis Cedex, France Tālr. +33 240988252 Fakss +33 240831500 E-pasts: fermiersduvaldeloire@terrena.fr Apvienība, kuras darbību regulē ar 1901. gada Likumu.”

Ar šo grozījumu atjauno informāciju par grupu.

Šis specifikācijas grozījums neattiecas uz vienoto dokumentu.

— Kontroles iestādes.

Saskaņā ar valsts norādījumiem par specifikāciju izstrādes saskaņošanu svītro sertifikācijas iestādes nosaukumu un kontaktinformāciju. Nu šajā punktā būs norādīta valsts līmeņa kompetento kontroles iestāžu – Valsts izcelsmes un kvalitātes institūta (Institut national de l’origine et de la qualité – INAO) un Konkurences, patēriņa un viltojumu apkarošanas ģenerāldirektorāta (Direction générale de la concurrence, de la consommation et de la répression des fraudes – DGCCRF) – kontaktinformācija. Sertifikācijas iestādes nosaukums un kontaktinformācija nu pieejami INAO tīmekļa vietnē un Eiropas Komisijas datubāzē.

Šis specifikācijas grozījums neattiecas uz vienoto dokumentu.

— Valsts prasības

Saskaņā ar spēkā esošajiem valsts tiesību aktiem punktam “Valsts prasības” pievieno galvenos pārbaudāmos punktus.

Šis specifikācijas grozījums neattiecas uz vienoto dokumentu.

— Pārbaudes

Pašreizējā produkta specifikācija ietver konkrētu punktu par specifikācijas noteikumu pārbaudēm, un to var uzskatīt par kontroles plānu. Saskaņā ar pašreizējām prasībām attiecībā uz pārbaudēm visus šos elementus svītro no produkta specifikācijas. Ir izstrādāts atsevišķs kontroles plāns, ar kuru varēs nodrošināt ierosinātās produkta specifikācijas pilnīgu pārraudzību.

VIENOTAIS DOKUMENTS

“Volailles d’Ancenis”

ES Nr.: PGI-FR-0167-AM02 – 15.10.2019.

ACVN ( ) AĢIN (X)

1. Nosaukums vai nosaukumi (ACVN vai AĢIN)

“Volailles d’Ancenis”

2. Dalībvalsts vai trešā valsts

Francija

3. Lauksaimniecības produkta vai pārtikas produkta apraksts

3.1. Produkta veids (norādīts XI pielikumā)

1.1. grupa. Svaiga gaļa (un subprodukti)

3.2. Apraksts par produktu, uz kuru attiecas 1. punktā minētais nosaukums

“Volailles d’Ancenis” ir putni, kas pieder pie vistveidīgo putnu kārtas. Tie pieder pie dažādām dzimtām, un to skaitā ir dažādi dzīvnieku veidi:

— vistas, nobarojamās vistas, kapauni,

— pērļvistas, pērļvistu kapauni,

— tītari.

Visu šo mājputnu izcelsmes šķirnes ir izturīgas, lēnaudzīgas šķirnes, kurām raksturīgs ilgs audzēšanas periods un kuru pārstāvjus nokauj tieši pirms dzimumgatavības sasniegšanas, tādējādi nodrošinot optimālu kvalitāti (uzbūvi un organoleptiskās īpašības).

Tos audzē brīvās turēšanas apstākļos, novietnēs, kurās aug zāle un koki, – tie ir labvēlīgi apstākļi, ņemot vērā šo šķirņu pārstāvju dabisko tieksmi pārvietoties pa savām novietnēm.

“Volailles d’Ancenis” mājputnu liemeņi ir apaļi, ar labi attīstītu filejas daļu un izteiktu tauku slāni augšstilbu sānos un abpus ķīlim.

Atkarībā no mājputna veida gatavajiem izstrādājumiem ir šādas īpašības:

Minimālais svars Miesas un ādas krāsa Kāju krāsa Vista 1 kg Dzeltena vai balta Dzeltena, balta vai melna Pērļvista 0,850 kg Smilškrāsa Melna Kapauns 2,5 kg Dzeltena vai balta Dzeltena vai balta Pērļvistas kapauns 1,4 kg Smilškrāsa Melna Nobarojamā vista 1,6 kg Dzeltena vai balta Dzeltena vai balta Tītars 2,3 kg Dzeltena vai balta Melna

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

“Volailles d’Ancenis” mājputnu barība 100 % apmērā sastāv no augiem, minerālvielām un vitamīniem un vismaz 70 % apmērā – no graudaugiem un no tiem atvasinātiem produktiem. Visā nobarošanas posmā (pēc 28 dienām) vismaz 12 % graudaugu ir pilngraudu kvieši, kas veicina putnu guzas pareizu darbību un tādējādi sekmē gremošanu.

Graudaugu blakusprodukti nedrīkst veidot vairāk nekā 15 % no kopējās devas. Maksimālais kopējais tauku saturs barībā ir 6 %.

Barības sastāvā iekļauto izejvielu kategorijas var būt dažādas:

— labības graudi un no tiem atvasināti produkti,

— eļļas augu sēklas, eļļas augu augļi un no tiem atvasināti produkti,

attiecībā uz augu eļļām – izmanto tikai neapstrādātu un rafinētu eļļu,

— pākšaugu sēklas un no tām atvasināti produkti,

— bumbuļi, saknes un no tiem atvasināti produkti,

— citas sēklas un augļi un no tiem atvasināti produkti, piemēram, vīnogas un no tām atvasināti produkti,

— zāles lopbarība un rupjā lopbarība un no tās atvasināti produkti, piemēram, lucerna un no tās atvasināti produkti,

— citi augi, aļģes un no tiem atvasināti produkti,

— minerālvielas un no tām atvasināti produkti,

— fermentācijas produkti un blakusprodukti no mikroorganismiem: inaktivēti vai nedzīvi alus raugi, kas kultivēti augu izcelsmes substrātos,

— citi: — augu pārstrādē iegūti produkti, — garšvielu un garšas piedevu pārstrādē iegūti produkti, — garšaugu pārstrādē iegūti produkti.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

“Volailles d’Ancenis” mājputnus noteiktajā ģeogrāfiskajā apgabalā audzē no vienas dienas vecuma līdz brīdim, kad tos pārved uz kautuvi.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

“Volailles d’Ancenis” mājputnus pārdod kā veselus putnus vai izcirtņus, svaigus vai saldētus.

Veseliem putniem jābūt A kategorijas liemeņiem. Izcirtņi var būt iegūti no B kategorijas liemeņiem, taču pārdotajiem gabaliem jābūt no A kategorijas.

Liemeņu piedāvāšanas veidi:

— “termiskai apstrādei gatavs (prête à cuire)” (noplūkts, ar izņemtām iekšām, bez galvas, ar vai bez pēdas locītavām) – iesaiņots plēvē, iepakots aizsargatmosfērā vai vakuumiepakojumā,

— “effilé” (noplūkts, ar izņemtām iekšām, ar galvu, kājām un ķidām).

Ķidas (sirdi, guzu un aknas) pārdod svaigas vai saldētas.

3.6. Ar reģistrēto nosaukumu apzīmētā produkta marķēšanas īpašie noteikumi

—

4. Ģeogrāfiskā apgabala īsa definīcija

Turpmāk norādīts to kantonu un pašvaldību saraksts, kas veido AĢIN “Volailles d’Ancenis” ģeogrāfisko apgabalu.

Viss Loire-Atlantique departaments

Maine-et-Loire departamentā

Kantoni:

Angers 1;

Angers 2;

Angers 3;

Angers 4;

Angers 5;

Angers 7, izņemot deleģēto pašvaldību Bauné un Corné kādreizējo teritoriju (Loire-Authion pašvaldību), kā arī La Ménitré – Beaupréau – Chalonnes-sur-Loire –Chemillé-Melay, izņemot Martigné-Briand deleģētās pašvaldības kādreizējo teritoriju (Terranjou pašvaldība);

Cholet 1;

Cholet 2;

La Pommeraye;

Ponts-de-Cé, izņemot deleģēto pašvaldību Chemellier un Coutures kādreizējo teritoriju (Brissac-Loire-Aubance pašvaldība);

Saint Macaire-en-Mauges;

Tiercé, izņemot Baracé, Durtal, Étriché, Les Rairies, Montigné-les-Rairies un deleģēto pašvaldību Daumeray un Morannes kādreizējo teritoriju (Morannes-sur-Sarthe-Daumeray pašvaldība).

Pašvaldības: Angers (daļa Angers 6 kantona) – Montreuil-sur-Loir – Rives-du-Loir-en-Authion – Saint-Barthélémy-d’Anjou – Verrières-en-Anjou.

Deux-Sèvres departamentā

Kantoni:

Bressuire;

Cerizay;

La Gâtine, izņemot Doux, La Ferrière-en-Parthenay, Fomperron, Mazières-en-Gatine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay un Verruyes pašvaldību;

Mauléon;

Parthenay;

Thouars, izņemot Louzy pašvaldību.

Pašvaldības: Airvault, Argenton-l’Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Vendée departamentā

Kantons:

Mortagne-sur-Sèvre.

Pašvaldības: Bazoges-en-Paillers, La Boissière-de-Montaigu un Treize-Septiers.

5. Saikne ar ģeogrāfisko apgabalu

Saikne ar “Volailles d’Ancenis” izcelsmi balstās uz tā reputāciju un produkta raksturīgajām īpašībām saistībā ar mājputnu audzētāju zinātību.

AĢIN “Volailles d’Ancenis” ģeogrāfiskais apgabals ietver visu Luāras (Loire) lejteces ieleju no upes grīvas līdz Luārai (Loir). Ainava ir pauguraina, un tajā vērojams diezgan blīvs upju tīkls.

Ģeogrāfiskajam apgabalam raksturīgas ārkārtīgi dažādas augsnes, kurām ir kopīga ģeoloģiskā platforma – Armorikas masīvs –, tāpēc augšņu agronomiskā potenciāla ziņā apgabalam raksturīga zemju izmantošana dažādos nolūkos, tai skaitā atsevišķās lauku saimniecībās. Tas lielā mērā izskaidro kultūraugu audzēšanas veidu. Lauksaimnieki un lopkopji apgabalā neauglīgāko vai vismazāk apūdeņoto zemi vienmēr izmantojuši ganībām, dziļāko un/vai auglīgāko zemi – graudaugu, galvenokārt kviešu un miežu, audzēšanai un pārējo zemi – lopbarības kultūraugu audzēšanai.

AĢIN “Volailles d’Ancenis” ģeogrāfiskais apgabals ir viens no Francijas lielākajiem apgabaliem, kuriem raksturīgi kokiem apaugušu pakalnu ieskauti lauki. Kokiem apaugušu pakalnu ieskauti lauki plaši sastopami Loire‐Atlantique, Maine-et-Loire, Vendée un Deux-Sèvres departamentā, tātad tie vērojami visa ģeogrāfiskā apgabala garumā. Dzīvžogi ar dažādajām augu sugām ir bioloģiskās daudzveidības rezerve, kas sniedz patvērumu savvaļas dzīvniekiem un jo īpaši kukaiņiem. Novietnēs kukaiņi ir grūti aprēķināms, taču faktisks mājputnu proteīna avots, kas papildina sliekas. Augsnes nodrošina arī minerālvielas – smelknes veidā, t. i., tādu akmentiņu veidā, kuri atrodami šo viegli apstrādāto augšņu, kam raksturīgi kokiem apaugušu pakalnu ieskauti lauki, virsējā slānī un kuri veicina guzas darbību mājputniem, kuri tos uzņem.

Ģeogrāfiskā apgabala klimats apvieno pārsvarā mērenu un okeāna piekrastes mezoklimatu, kas sniedz iespēju mājputniem uzturēties ārā agrā vecumā. Pavasara nokrišņu daudzums veicina agru zāles augšanu, tāpēc lauksaimnieki jau izsenis laiduši putnus ārā agri.

AĢIN “Volailles d’Ancenis” ģeogrāfiskais apgabals vēsturiski ir reģions, kurā apvienota jauktu kultūraugu audzēšana un lopkopība. Mājputnu saimniecības izplatījās kopā ar abiem minētajiem ražošanas veidiem, un kvieši bija mājputnu uztura pamats. Šī papildu darbība vēsturiski bijusi sieviešu rezerves ienākumu avots ikdienas tēriņiem. Šīs audzēšanas tradīcijas ir saglabājušās un “Volailles d’Ancenis” ražošanā pastāv vēl šodien – dzīvnieki visu dienu uzturas ārā, tiem nodrošinātas tādas pašas laktas, kādas bija senajās mājputnu saimniecībās, mājputnu audzētāji, ik dienu izkaisot kviešus, rīkojas tāpat, kā reiz rīkojušās lauksaimnieku sievas, un mājputnus baro galvenokārt ar graudaugiem. Lai nodrošinātu to, ka ar graudiem baroto vistu liemeņi būtu apaļi, īpašu uzmanību pievērš barībai un nobarošanai.

“Volailles d’Ancenis” vēsturiski ir brīvās turēšanas apstākļos audzēti putni. “Volailles d’Ancenis” sāk uzturēties ārā agrā vecumā. Vistas, kapaunus un nobarojamās vistas sāk laist ārā 37. dienā, pērļvistas un pērļvistu kapaunus – 53. dienā un tītarus – 42. dienā.

Izturīgo šķirņu dzīvnieki var ne tikai agrā vecumā uzturēties ārā, bet arī pārvietoties pa novietni. Šo šķirņu pārstāvji no dabas ir ārkārtīgi aktīvi un var apmierināt savas vajadzības pēc tupēšanas laktā, kasīšanās un knābāšanas, un to veicina ražotāju grupas izmantotās audzēšanas metodes.

“Volailles d’Ancenis” mājputnu barība 100 % apmērā sastāv no augiem, minerālvielām un vitamīniem un vismaz 70 % apmērā – no graudaugiem un no tiem atvasinātiem produktiem. Vismaz 12 % graudaugu ir pilngraudu kvieši, kas veicina dzīvnieku guzas pareizu darbību un sekmē to raksturīgo organoleptisko īpašību veidošanos.

“Volailles d’Ancenis” mājputnu liemeņi ir apaļi, ar labi attīstītu filejas daļu un izteiktu tauku slāni augšstilbu sānos un abpus ķīlim.

“Volailles d’Ancenis” ražošana veidojusies, gūstot labumu no ārkārtīgi dažādās augšņu kvalitātes visā ražošanas apgabalā vai atsevišķās lauku saimniecībās.

Lai pilnībā gūtu labumu no savas zemes, iedzīvotāji pielāgojās šiem apstākļiem, ieviešot koordinētas lauksaimniecības sistēmas, proti, jauktu kultūraugu audzēšanu apvienojumā ar lopkopību, jo īpaši jauktu graudaugu un liellopu audzēšanu.

Lai to īstenotu, iedzīvotājiem bija jāsadala zeme zemes gabalos, radot ainavu, kam raksturīgi kokiem apaugušu pakalnu ieskauti lauki. Šāda ainava ir raksturīga “Volailles d’Ancenis” ražošanas apgabalam.

Ainavu, kam raksturīgi kokiem apaugušu pakalnu ieskauti lauki, veido aizsargājoši dzīvžogi, kas iezīmē novietnes, kuras izmantojamas mājputnu audzēšanai brīvās turēšanas apstākļos. Tie aizsargā putnus no vēja un plēsīgiem zvēriem, nodrošina dabiskas laktas, kā arī kukaiņus un smelkni, kas veicina mājputnu attīstību un sekmē to, ka mājputni pārvietojas pa visu novietnes teritoriju.

Konkrēto faktoru dēļ – izraudzītās izturīgās šķirnes, valdošais mērenais un okeāna piekrastes klimats un aizsargājošie dzīvžogi – mājputni var agri uzturēties ārā. Uzturēšanās ārā agri mājputniem ļauj uzņemt lielu daudzumu zāles.

Viena no šo izturīgo šķirņu pārstāvju dabiskās uzvedības pazīmēm ir tupēšana uz laktas – šim nolūkam tie izmanto gan dzīvžogu zemos zaros, gan laktas, kuras mājputnu mītnēs ierīkojuši lauksaimnieki. Sniedzot iespēju regulāri īstenot šo darbību, tiek garantētas “Volailles d’Ancenis” īpašības.

Lauksaimnieki, ik dienu izkaisot kviešus un nodrošinot knābājamus priekšmetus, vistām ļauj izpaust pārējās savas dabiskās uzvedības pazīmes – knābāšanu un kasīšanu. Visu šo faktoru ietekmē, nodrošinot mājputniem pareizai nobarošanai nepieciešamo mieru apvienojumā ar ilgo audzēšanas periodu, veidojas raksturīgie, labi attīstītie liemeņi.

Šīs ražošanas jomas tradicionālisms veicināja tās reputācijas veidošanos, pirmām kārtām, reģionālā mērogā – par to liecina iknedēļas mājputnu tirgus Ancenis.

Kopumā šie elementi gatavajam izstrādājumam piešķir atzītu kvalitāti, par ko liecina Parīzē, konkursā Concours Général Agricole kopš 1995. gada gūtie apbalvojumi.

Atsauce uz specifikācijas publikāciju

(šīs regulas 6. panta 1. punkta otrā daļa)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) OV L 343, 14.12.2012., 1. lpp.